**Verejný obstarávateľ: Základná škola, Ul. kpt. Nálepku 855 Nové Mesto nad Váhom­­­­­­­­**

**­­­­­­­­­­­­­­­­­­­­­­­­­**

**Výzva na predloženie ponuky**

**v súlade s §117 zákona č. 343/2015 o verejnom obstarávaní a**

**o zmene a doplnení niektorých zákonov.**

Základná škola, Ul. kpt. Nálepku 855, Nové Mesto nad Váhom, ako verejný obstarávateľ zverejňuje týmto výzvu na predkladanie ponúk pre zákazku s nízkou hodnotou (do 200 000 € bez DPH, § 5, ods. 3, písm. c) na ďalej špecifikované potraviny bežne dostupné na trhu.

**Štatutárny zástupca:** Mgr. Želmíra Haláková, riaditeľka školy

**Kontaktná osoba:** Dáša Vaculíková, vedúca školskej jedálne

**Telefón:** 032/74 61 813

**E-mail:** skolska.jedalen@gmail.com

1. **Názov zákazky:**

Dodávka mäsa.

1. **Opis predmetu zákazky:**

Základná škola zabezpečuje od 01. 01. 2020 do 31. 12. 2020 dodávateľa mäsa v nasledovnej štruktúre a množstve:

1. Bravčové mäso CPV 15113000-3

- karé bez kosti 700 kg

- stehno 800 kg

2. Hovädzie mäso CPV 15111100-0

- zadné bez kosti 1000 kg

- falošná sviečková 400 kg

Objednávky budeme vykonávať telefonickou formou v piatok na celý nasledujúci týždeň, v ojedinelých prípadoch v deň vopred do 12:00 hod. Mäso je dovážané dodávateľom denne do 07.00 hod. na prevádzku školskej jedálne. Dodávané mäso musí byť čerstvé, v schladenom stave/nezmrazené/, kuchynsky opracované, **chované a zabité na Slovensku**.

1. **Predpokladaná hodnota zákazky:**

15 800,- € bez DPH

1. **Doba, na ktorú sa uzatvára zmluva:**

Na dobu od 01. 01. 2020 do 31. 12. 2020.

1. **Podmienky pre účasť a obsah ponuky:**

Verejný obstarávateľ bude hodnotiť iba ponuky uchádzačov**,** ktorí predložia ponuku s dokladmi, nie staršími ako 3 mesiace.

* identifikačné údaje uchádzača/obchodný názov, adresa sídla, meno, priezvisko a funkcia štatutárneho zástupcu, IČO, DIČ, číslo účtu, telefón, e-mail
* doklad o oprávnení dodávať predmet zákazky
* čestné vyhlásenie uchádzača, že nemá nedoplatky na zdravotnom a sociálnom poistení a daňové nedoplatky
* návrh ceny v EUR bez DPH na jednotlivé položky
* návrh zmluvy, podpísaný štatutárnym orgánom uchádzača

**6. Kritérium na vyhodnotenie ponuky:**

Najvyššia úmernosť nízkej ceny a kvality. V prípade porušenia stanovených podmienok (garancia kvality, ceny, termín dodania), **môže obstarávateľ ukončiť zmluvný vzťah s okamžitou platnosťou.**

**7. Predkladanie ponúk:**

Ponuky je potrebné doručiť na elektronickú adresu: skolska.jedalen@gmail.com alebo písomne do kancelárie vedúcej školskej jedálne najneskôr do 13. 12. 2019 do 14.00 hod.

Obálka s ponukou musí mať adresu verejného obstarávateľa, musí byť označená názvom a sídlom uchádzača a upozornenie „POZOR NEOTVÁRAŤ!“ – súťaž mäso.

Dátum zverejnenia tejto výzvy : 06. 12. 2019

V Novom Meste nad Váhom, 06. 12. 2019

 Mgr. Želmíra Haláková